open-index/open-wikipedia-markdown huggingface dataset:
გაულტერია

გაულტერია (ლათ. Gaultheria procumbens) - მარადმწვანე ნახევრად ბუჩქი წვრილი, მოკლეყუნწიანი ფოთლებით, მოწითალო ღეროებით და წვრილი მხოხავი ფესურით. მისი სიმაღლე არ აღემატება 15 სანტიმეტრს. გაულტერია ყვავილობს ივნის-სექტემბერში. მისი ყვავილები მოწითალო და მარტოეულია. მის ნაყოფს წარმოადგენს ცრუ კენკრა. ამ მცენარის სამშობლოა ჩრდილოეთი ამერიკა.

გაულტერიის თესლის ნაყენი გამოიყენება შესაზელად, როგორც ტკივილგამაყუჩებელი საშუალება რევმატიზმისა და რადიკულიტის დროს. სუფთა სახით ზეთი რძესთან და თაფლთან ერთად მიიღება რევმატიზმისა და ნევრალგიის შემთხვევებში.

## სქოლიო 
კატეგორია:მცენარეები
კატეგორია:სამკურნალო მცენარეები
კვონ იური

მინი|კვონ იური|412x412პქ
**კვონ იური** (კორ. **권유리**; დაბ. 5 დეკემბერი, 1989) —  სამხრეთ კორეელი მომღერალი, მსახიობი და სიმღერების ავტორი. მისი დებიუტი შედგა როგორც გოგონათა ჯგუფ Girls' Generation-ის წევრი (და მოგვიანებით მისი ქვეჯგუფი Girls' Generation-Oh! GG) 2007 წლის აგვისტოში, რომელიც გახდა ერთ-ერთი ყველაზე გაყიდვადი შემსრულებელი სამხრეთ კორეაში და ერთ-ერთი ყველაზე ცნობილი სამხრეთ კორეული გოგონათა ჯგუფი მსოფლიოში. ჯგუფის საქმიანობის გარდა, მან რამდენიმე სატელევიზიო დრამაში ითამაშა, როგორებიცაა *"Fashion King"* (2012), *"Local Hero"* (2016), *"Innocent Defendant"* (2017), *"Dae Jang Geum Is Watching"* (2018), *"Bossam: Steal the Fate"* (2021) და *"Good Job"* (2022). 2013 წელს მან დებიუტი შეასრულა ფილმში *"No Breathing"*. 2018 წელს დადებიუტდა, როგორც სოლისტი, EP-ით *"The First Scene"*.

იური დაიბადა 1989 წლის 5 დეკემბერს, დეოგიანგ-გუში, გოიანგში, სამხრეთ კორეაში. მას ჰყავს ერთი უფროსი ძმა, კვონ ჰიუკ-ჯუნი. *SM Entertainment Casting System-*-ში ჩააბარა და შეუერთდა კომპანიას 2001 წელს, მას შემდეგ, რაც მეორე ადგილზე გავიდა 2001 წლის SM-ის ახალგაზრდულ საუკეთესო მოცეკვავეთა კონკურსში. შემდეგ  გაიარა ტრენინგი 5 წლისა და 11 თვის განმავლობაში დებიუტამდე. 2008 წელს დაამთავრა ნეუნგოკის საშუალო სკოლა. ის და სოიონგი დაინიშნენ ჩუნგ-ანგის უნივერსიტეტის ახალ ელჩებად 2014 წლის 20 მაისს. 2016 წლის 15 თებერვალს კი აიღო თეატრისა და კინოს დიპლომი, ასევე მიიღო სკოლის დამთავრების ცერემონიაზე სასიკეთო მოღვაწეობის ჯილდო, როგორც სკოლის საპატიო ელჩმა.
## იხილეთ აგრეთვე
* Girls' Generation
## რესურსები ინტერნეტში
* K-Pop Now!: The Korean Music Revolution
* 소녀시대 권유리, 쌍둥이 꼴 친오빠 공개 '붕어빵 권남매
* 너목보' 소녀시대 유리 친오빠 출연...유리도 응원
* SNSD Yuri Receives her Shiny High School Diploma
* 김수현·박신혜·수영·유리, 중앙대 홍보대사 위촉
* Yuri Leaves MC Spot of ′Music Core′
კატეგორია: დაბადებული 1989
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები
იმ იუნა

მინი|იმ იუნა 2014 წელს|414x414პქ
**იმ იუნა** (კორ. **임윤아**; დაბ. 30 მაისი, 1990) - ცნობილი როგორც იუნა, სამხრეთ კორეელი მომღერალი და მსახიობი. ხუთი წლის განმავლობაში ტრენინგის შემდეგ, მან დებიუტი შეასრულა როგორც გოგონათა ჯგუფის Girls' Generation (და მოგვიანებით მისი ქვეჯგუფის Girls' Generation-Oh! GG) წევრმა, 2007 წლის აგვისტოში, რომელიც გახდა ერთ-ერთი ყველაზე გაყიდვადი შემსრულებელი სამხრეთ კორეაში და ერთ-ერთი ყველაზე ცნობილი სამხრეთ კორეული გოგონათა ჯგუფი მსოფლიოში. ჯგუფის საქმიანობის გარდა, იმ მონაწილეობდა სხვადასხვა სატელევიზიო დრამაში, კერძოდ, *"You Are My Destiny"*(2008), რომელმაც მის კარიერას წინსვლა მოუტანა და მიიღო საუკეთესო ახალი მსახიობი ქალის ჯილდო 45-ე *Baeksang Arts Awards*-ში. იმ დროიდან მან საზოგადოების ყურადღება და სამსახიობო აღიარება მოიპოვა, სხვადასხვა ტიპის როლებით: *"The K2"* (2016), *"Big Mouth"* (2022) და *"King the Land"* (2023). ფილმებში რომლებშიც მონაწილეობა აქვს მიღებული: *"Confidential Assignment"* (2017), *"Exit"* (2019), მთავარი როლი-''"Confidential Assigment 2': International"* (2022), რომლებიც სამხრეთ კორეაში ყველაზე მაღალშემოსავლიანი ფილმებია. 2019 წლის 30 მაისს, იუნამ გამოუშვა საკუთარი სადებიუტო დისკი-*"A Walk to Remember"*, რომელიც სამხრეთ კორეის *Gaon Album Chart*-ის მესამე ადგილზე მოხვდა. იმის მუსიკალური და სამსახიობო კარიერის წარმატებამ მიიყვანა სხვადასხვა CF გარიგებამდე, განსაკუთრებით გრძელვადიანი კოლაბორატორი *Innisfree*-ში და დაამკვიდრა, როგორც *Hallyu''-ს საუკეთესო აიდოლ-მსახიობი. იმ დაიბადა 1990 წლის 30 მაისს დერიმ-დონგში, იონგდეუნგპოს რაიონში, [[სეული|სეულში]), სამხრეთ კორეაში. მისი ოჯახი მამა და ხუთი წლის უფროსი დაა. 2009 წელს დაამთავრა დაეიონგის საშუალო სკოლა. მან მიიღო თეატრალური კვლევების სპეციალობა და 2015 წლის თებერვალში დაამთავრა დონგგუკის უნივერსიტეტი, სადაც დამთავრების ცერემონიაზე მიიღო სამუდამო მიღწევის ჯილდო. მისი კოლეგა Girls' Generation-ის წევრი, სოჰიუნი, სწავლობდა იმავე უნივერსიტეტში. იუნა ასევე აირჩიეს უნივერსიტეტის ელჩად 2014 წელს, Apink-ის ნაუნთან და მსახიობ პაკ ჰა-სუნთან ერთად. 

## იხილეთ აგრეთვე 
*Girls’ Generation

## რესურსები ინტერნეტში 
* [스타포커스 윤아, '연기돌' 벗고 '연기자'로... '이젠 믿고 보자 임윤아
* (Yonhap Interview) Singer-actor Im Yoona says 'The K2' helps change her image on small screen
* [D터뷰 "다시 만난, 연기 세계"...임윤아, 캔디의 작별사
* K-Pop Now!: The Korean Music Revolution
* 소녀시대 윤아 방송 최초 가족 공개, 대가족 총출동 눈길

კატეგორია:დაბადებული 1990
კატეგორია:2007 წელი მუსიკაში
კატეგორია:კორეული მუსიკა
კატეგორია:სამხრეთკორეული მუსიკალური ჯგუფები
კატეგორია:კორეელი მუსიკოსები
კატეგორია:ქალი მომღერლები
კატეგორია:ცოცხალი ადამიანები
რიქსი მონკადა

**რიქსი რამონა მონკადა გოდოი** (; დ. 13 თებერვალი, 1965) — ჰონდურასელი პოლიტიკოსი, იურისტი და ფინანსისტი, რომელიც 2024 წლის სექტემბრიდან ეროვნული თავდაცვის მდივნის თანამდებობაზე მსახურობს. იგი პირველი ქალია, ვინც ეს პოზიცია დაიკავა. თავისუფლებისა და რეფორმაციის პარტიის წევრი, 2022-2024 წლებში მუშაობდა ფინანსთა მდივნად, ეროვნული საარჩევნო საბჭოს წევრად 2019 წლიდან 2022 წლამდე და შრომისა და სოციალური უსაფრთხოების მდივნად 2006 წლიდან 2008 წლამდე. იგი საპრეზიდენტო კანდიდატია 2025 წლის საყოველთაო არჩევნებში.

## სქოლიო
კატეგორია:ჰონდურასელი ქალი პოლიტიკოსები
კატეგორია:ცოცხალი ადამიანები
სო ჯუ ჰიუნი

მინი|სოჰიუნი 2024 წლის აპრილში|370x370პქ
**სო ჯუ ჰიუნი** (კორ. **서주현**; დაბ. 28 ივნისი, 1991) — პროფესიონალურად ცნობილი როგორც სოჰიუნი, არის სამხრეთ კორეელი მომღერალი, მსახიობი და სიმღერების ავტორი. 2007 წლის აგვისტოში გოგონათა ჯგუფ Girls' Generation-ის (და მოგვიანებით მისი ქვეჯგუფი Girls' Generation-TTS) წევრად დადებიუტდა, რომელიც სამხრეთ კორეაში ერთ-ერთი ყველაზე გაყიდვადი შემსრულებელი და სამხრეთ კორეის ერთ-ერთი ყველაზე ცნობილი გოგონათა ჯგუფი გახდა მთელ მსოფლიოში. სოჰიუნმა თავისი პირველი EP ''"Don't Say No"'' 2017 წელს გამოუშვა. მიუხედავად იმისა რომ მან SM დატოვა, იმავე წლის ბოლოს, კვლავ რჩება Girls' Generation-ის წევრი. სოჰიუნი 2019 წელს შეუერთდა *Namoo Actors*-ს.  გარდა მუსიკალური კარიერისა, მან თავი დამკვიდრდა როგორც *მსახიობი*. სატელევიზიო დრამაში, *"Passionate Love"* (2013) მეორეხარისხოვანი როლის შესრულების და *"Moon Lovers: Scarlet Heart Ryeo"*-ის (2016) შემდეგ, მან ითამაშა *"Bad Thief, Good Thief"* (2017), *"Time"* (2018), *"Private Lives"* (2020), *"Jinxed at First"* (2022) და *"Song of the Bandits"*-ში (2023). მისი სამსახიობო კარიერის განუყოფელი ნაწილია ფილმები: *"Love and Leashes"* (2022), *"Moon Embracing the Sun, Gone with the Wind"* და *"Mamma Mia"*.

სეოჰიუნი დაიბადა როგორც სო ჯუ-ჰიუნი, 1991 წლის 28 ივნისს, დოკსან-დონგში, გეუმჩონ-გუ, სეული, სამხრეთ კორეა და არის ერთადერთი შვილი ოჯახში. მისი დედა იყო ფორტეპიანოს სკოლის ხელმძღვანელი. სოჰიუნს ბავშვობაში ასწავლიდნენ პიანისტობას, ვიოლინოს და ტრადიციულ კორეულ დრამებს. მან ბავშვობაშივე ისწავლა ცხენოსნობა და სათხილამურო სტილი. მშობლებისგან მისი ცნობილ ადამიანად გახდომის ძალდატანება არ იყო, მაგრამ სოჰიუნი მიიჩნევდა, რომ ისინი დაეხმარნენ კარიერის არჩევაში, რომ მას ბევრი რამის გამოცდილება მიეცა. მეხუთე კლასის მოსწავლე, სოჰიუნი, კომპანიის აგენტმა აღმოაჩინა მეტროში მგზავრობისას. გოგონამ აუდიციაზე შეასრულა ბავშვთა სიმღერები და SM Entertainment-მა მიიღო სტაჟიორად. სოჰიუნმა BoA, [[S.E.S]) და Fin.K.L. დაასახელა, როგორც მისი ძირითადი ინსპირაცია, არტისტად ჩამოყალიბებაზე. სოჰიუნმა დაამთავრა ჯეონჯუს ხელოვნების საშუალო სკოლა 2010 წლის თებერვალში. სწავლობდა დონგგუკის უნივერსიტეტში, რომელიც თეატრალური მსახიობის სპეციალობით დაამთავრა 2014 წლის აგვისტოში, ხოლო გამოსაშვებ ცერემონიაზე მიღწევის ჯილდო მიიღო. მისი კოლეგა, Girls' Generation-ის, წევრი, იუნა, სწავლობდა იმავე უნივერსიტეტში.

## იხილეთ აგრეთვე
Girl's Generation
## რესურსები ინტერნეტში
* 소녀시대 서현, 새 소속사 찾았다..나무엑터스行
* K-Pop Now!: The Korean Music Revolution
* 서현, "거울 보면 제가 별로 안 예뻐 보여서 속상해요
* 창간특집 스타인터뷰 소녀시대 서현이 말하는 서주현의 모든 것 
* GIRLS' GENERATION-TTS_Individual Performance, Twinkle & Talk_KBS Sketchbook_2012. 06. 01
კატეგორია: დაბადებული 1991
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები
უნგრეთის კონსტიტუცია

**უნგრეთის ფუნდამენტური კანონი** () − უნგრეთის კონსტიტუცია. იგი 2011 წლის 18 აპრილს უნგრეთის პარლამენტმა მიიღო. 1 კვირის შემდეგ კონსტიტუცია პრეზიდენტმა აამოქმედა და საბოლოოდ ძალაში შევიდა 2012 წლის 1-ელ იანვარს. იგი უნგრეთის პირველი კონსტიტუციაა, რომელიც დემოკრატიული ჩარჩოს ფარგლებში შეიქმნა.

კონსტიტუციის მიხედვით, უნგრეთი უნიტარული საპარლამენტო რესპუბლიკაა. სახელმწიფოს მეთაურია პრეზიდენტი. პარლამენტი ერთპალატიანია. აღმასრულებელ ხელისუფლებას მთავრობა წარმოადგენს, ხოლო სასმართლო ხელისუფლება უზენაესი და საკონსტიტუციო სასამართლოსგან შედგება. კონსტიტუციაში 13-ჯერ შევიდა ცვლილებები. უკანასკნელად 2024 წელს შევიდა დამატებები.

## სტრუქტურა
უნგრეთის ფუნდამენტური კანონი სექციებად და მუხლებად იყოფა, რომლებიც ქვემოთ მოცემულ ცხრილშია წარმოდგენილი:

## რესურსები ინტერნეტში
*  Constitutional background, with full list of amendments from 1989 to 2003
*  1949 Constitution, with amendments through 2011
*  Act XXXI of 1989
*  Text of the Fundamental Law of Hungary (as in force on 1 January 2023)
*  English translation of the Fundamental Law of Hungary (as in force on 1 January 2023)
*  [Opinion](https://web.archive.org/web/20120123102906/http://www.venice.coe.int/docs/2011/CDL-AD(2011)016-e.pdf) of the Venice Commission on the 2011 constitution
*  Resolution of the European Parliament on the 2011 constitution
*   Text of the Fourth Amendment

## სქოლიო
კატეგორია:2011 წელი სამართალში
კატეგორია:კონსტიტუციები ქვეყნების მიხედვით
კატეგორია:უნგრეთის მთავრობა
კატეგორია:2011 წელი უნგრეთში
კატეგორია:უნგრეთის პოლიტიკა
კატეგორია:უნგრეთის სამართალი
კატეგორია:უნგრეთის პოლიტიკური ისტორია
ყაზბეგის ეროვნული პარკი

**ყაზბეგის ეროვნული პარკი** — ეროვნული პარკი აღმოსავლეთ საქართველოში, მცხეთა-მთიანეთის მხარეში, ყაზბეგის მუნიციპალიტეტში. დაარსდა 1976 წელს.

## ისტორია 
ყაზბეგის ეროვნული პარკი (მანამდე ყაზბეგის სახელმწიფო ნაკრძალი) შეიქმნა 1976 წელს. საქართველოს დამოუკიდებლობის აღდგენის შემდეგ, საქართველოს დაცული ტერიტორიების კანონით მიენიჭა ეროვნული პარკის სტატუსი.

## ბიომრავალფეროვნება 
ყაზბეგის ეროვნული პარკის ტერიტორიის დაახლოებით მესამედი (35%) ტყეებითაა დაფარული, სადაც 1347 სახეობის მცენარეა აღწერილი. ამ მცენარეთა მეოთხედზე მეტი (26%) ენდემურია და მხოლოდ ამ რეგიონში გვხვდება. პარკის დარჩენილი ნაწილი კი ალპურ საძოვრებს, თოვლით დაფარულ მწვერვალებსა და ძნელად მისადგომ კლდეებს მოიცავს. პარკი მაღალმთიანია და მისი ყველაზე დაბალი წერტილი ზღვის დონიდან 1 400 მეტრზე მდებარეობს.

დაცულ ტერიტორიაზე გავრცელებულია ხე-მცენარეების 105 სახეობა, თუმცა უმეტესად გვხვდება ლიტვინოვის არყი (Betula litvinov), კავკასიური ფიჭვი (Pinus kochiana), ღვიები (Juniperus – 3 სახეობა) და მოცვი (Hippophae rhamnoides).

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში 
* ყაზბეგის ეროვნული პარკი - საქართველოს ეროვნული პარკები

## სქოლიო
კატეგორია:საქართველოს ეროვნული პარკები
კატეგორია:1976 წელს დაარსებული დაცული ტერიტორიები
ელენა ანაია

ელენა ანაია გუტიერესი (დ. 1975 წლის 17 ივლისს)— ესპანელი მსახიობი.

მან მოიპოვა საზოგადოების აღიარება ესპანეთში მისი შესრულებით „სექსი და ლუსია“ (2001),  რომელმაც ასევე მოიპოვა ნომინაცია გოიას ჯილდოზე საუკეთესო მეორეხარისხოვანი როლის შესრულებისთვის. მან ითამაშა ფილმში „The Skin I Live In“ (2011), რისთვისაც მან მოიგო გოიას ჯილდო საუკეთესო მსახიობი ქალის როლისთვის. იგი ასევე ცნობილია თავისი როლებით, როგორც ჯანჯაფილი/წითურა ვამპირი პატარძალი სახელად ალერა ვან ჰელსინგში (2004), ესპანელი ტურისტი რომში ოთახში (2010) და დოქტორი პოისონი საოცრება ქალში (2017).

## ადრეული ცხოვრება
ანაია დაიბადა პალენსიაში, ესპანეთში.

## კარიერა
ანაია საცხოვრებლად კადიზში გადავიდა მსახიობად მოსამზადებლად, რის შემდეგაც მან მიიღო როლი „აფრიკასა და ოჯახში“.

მან პირველად მიიპყრო საერთაშორისო ყურადღება 2001 წელს მისი როლისთვის სექსუალურ დრამაში „Sex and Lucia“. მან ასევე მიიღო მცირე როლი ალმოდოვარის „საუბარი მასთან“.

მისი ყველაზე ცნობილი ჰოლივუდური როლი იყო ალერას როლი, „დრაკულას ერთ-ერთი პატარძალი“ 2004 წელს ვან ჰელსინგში. იმავე წელს ანაია ევროპული ფილმების პრომოუშენის მიერ დასახელდა ერთ-ერთ ევროპულ ფილმში „Shooting Stars“.

2006 წელს ანაია გამოჩნდა ჯასტინ ტიმბერლეიკის მუსიკალურ კლიპში მისი სინგლისთვის „SexyBack“.

რამდენიმე „მშვიდი“ წლების შემდეგ, როცა მეორეხარისხოვან როლებს თამაშობდა საერთაშორისო ფილმებში, როგორიცაა „Savage Grace“ (2007) და „Cairo Time“ (2009), ანაია კვლავ გახდა ცნობილი 2010 წლის რომის ოთახში მთავარი როლით, შემდეგ კი დაბრუნდა ალმოდოვარში 2011 წლის „The Skin I Live In“-ში.

2017 წელს ანაია გამოჩნდა დოქტორ პოისონის როლში სუპერგმირების ბლოკბასტერ ფილმში „Wonder Woman“.

## პირადი ცხოვრება
ანაია და რეჟისორი ბეატრიზ სანჩისი, გავრცელებული ინფორმაციით, ურთიერთობაში იყვნენ 2008 წლიდან 2013 წლამდე.

2016 წლის ნოემბერში გამოცხადდა, რომ ანაია ელოდებოდა პირველ შვილს თავის პარტნიორთან, თინა აფუგუ კორდეროსთან, კოსტიუმების დიზაინერთან.  2017 წლის თებერვალში ანაიას ვაჟი შეეძინა.

## სქოლიო
კატეგორია:XXI საუკუნის ესპანელი ქალი მსახიობები
კატეგორია:ცოცხალი ადამიანები
კასტელინოუ-დე-ბაჟესი

**კასტელინოუ-დე-ბაჟესი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ბარსელონის პროვინციის ბახესის კომარკის შემადგენლობაში.  ფართობი — 29,20 კმ². მოსახლეობა — 1437 კაცი (2020 წ.).

## იხილეთ აგრეთვე
* ბარსელონის მუნიციპალიტეტები

## რესურსები ინტერნეტში
* კასტელინოუ-დე-ბაჟესის მუნიციპალიტეტის ოფიციალური საიტი 

## სქოლიო
კატეგორია:ბარსელონის მუნიციპალიტეტები
მაქსიმილიან ვილჰელმ ბრაუნშვაიგ-ლიუნებურგი

**პრინცი მაქსიმილიან ვილჰელმ ბრაუნშვაიგ-ლიუნებურგი** (, დ. 13 დეკემბერი, 1666, იბურგის ციხესიმაგრე — გ. 1 ივლისი, 1726, ვენა) — ავსტრიის გენერალ-ფელდმარშალი, დიდი ბრიტანეთის მეფე ჯორჯ I-ის ღვიძლი ძმა.

## ბიოგრაფია
მაქსიმილიან ვილჰელმი ექვსი ძმიდან მესამე ძმა და ჰანოვერის (ბრაუნშვაიგ-ლიუნებურგის) პირველი კურფიურსტის, ერნსტ ავგუსტის ვაჟი იყო. მისი უფროსი ძმა მოგვიანებით ბრიტანეთის ტახტს დაეუფლა, მაშინ როცა შუათანა ძმა, ფრიდრიხ ავგუსტი, და ორი უმცროსი – კარლ ფილიპი და კრისტიან ჰაინრიხი — იმ დროის მრავალი ომის დროს, შედარებით ახალგაზრდობაშივე დაიღუპნენ. ამის შემდეგ მაქსიმილიან ვილჰელმი მიიჩნევდა, რომ მემკვიდრეობის მიღებისას დაჩაგრეს, რადგან მისმა უფროსმა ძმამ არა მხოლოდ დიდი ბრიტანეთი, არამედ ჰანოვერიც მიიღო. ამის შედეგად, მან მთელი რიგი დიპლომატიური და პოლიტიკური ინტრიგები გააჩაღა, რათა ეჭვქვეშ დაეყენებინა მამის მთელი მემკვიდრეობის უფროსი ძმისთვის, ჯორჯისთვის, გადაცემა. ამასთან, მათი მეექვსე ძმა, ერნსტ ავგუსტი, რომელიც ბრიტანული იორკის ჰერცოგის ტიტულს, ასევე ლიუბეკის მმართველისა და ფაქტობრივად ჰანოვერის მეფისნაცვალის ტიტულს ფლობდა, ამ კონფლიქტში უფროს ძმას, ჯორჯს, უჭერდა მხარს მაქსიმილიან ვილჰელმის წინააღმდეგ. ინტრიგებში წარუმატებლობის, ზოგიერთი მოკავშირის დაკარგვისა და ერთი წლის პრუსიის ციხეში გატარების შემდეგ, მაქსიმილიან ვილჰელმი ავსტრიაში გადავიდა, სადაც პროტესტანტობიდან კათოლიციზმზე მოექცა და ავსტრიის არმიის სამსახურში ჩადგა.

მან მონაწილეობა მიიღო პფალცური მემკვიდრეობის ომში, სადაც კირასირთა პოლკის მეთაურად მსახურობდა. მოგვიანებით გენერალ-ფელდმარშლის წოდებას მიაღწია, მონაწილეობდა ესპანური მემკვიდრეობისთვის ომში და 1704 წელს, ჰოხშტედტის მეორე ბრძოლაში, პრინცი ევგენი სავოიელის არმიის კავალერიას მეთაურობდა.

როგორც მისი ძმა, იორკის ჰერცოგი ერნსტ ავგუსტი, მაქსიმილიან ვილჰელმიც არასდროს დაქორწინებულა და შვილები არ ჰყოლია. ის 1726 წელს ვენაში გარდაიცვალა.

## ლიტერატურა
* Vgl. Georg Schnath, Adolf Köcher: Geschichte Hannovers im Zeitalter der neunten Kur und der englischen Sukzession 1674-1714, Bd. II. A. Lax, Hildesheim, Leipzig 1976, S. 249 und 511; Bd. IV. A. Lax, Hildesheim, Leipzig, 1982.
* Setton, Kenneth Meyer (1991). Venice, Austria, and the Turks in the Seventeenth Century, Volume 192. American Philosophical Society. ISBN 0871691922
* Ward, Adolphus William (1899). Great Britain & Hanover: some aspects of the personal union, being the Ford lectures delivered in the University of Oxford, Hilary term, Clarendon Press, 1899.

## სქოლიო
კატეგორია:ავსტრიელი გენერალ-ფელდმარშალები
კატეგორია:ავსტრიელები პოლიტიკური ორიენტაციის მიხედვით
სარა ზააფარანი

**სარა ზააფარანი** (; დ. 26 იანვარი, 1963) — ტუნისელი ინჟინერი და პოლიტიკოსი, რომელიც 2021 წლიდან არის აღჭურვილობისა და საცხოვრებლის მინისტრი, ხოლო 2025 წლის 21 მარტიდან ტუნისის პრემიერ-მინისტრი. იგი ტუნისის მესამე პრემიერ-მინისტრია ბოლო ორ წელზე ნაკლებ დროში. და ტუნისის მეორე ქალი პრემიერ-მინისტრი. იგი დაინიშნა ქვეყანაში მძიმე ფინანსური კრიზისის ფონზე.

## სქოლიო
კატეგორია:დაბადებული 26 იანვარი
კატეგორია:დაბადებული 1963
კატეგორია:ტუნისელი პოლიტიკოსი ქალები
კატეგორია:ტუნისის პრემიერ-მინისტრები
კატეგორია:ცოცხალი ადამიანები
კაის საიდი

**კაის საიდი** (; დ. 22 თებერვალი, 1958) — ტუნისელი პოლიტიკოსი, იურისტი და სამართლის ყოფილი დოცენტი, რომელიც 2019 წლის ოქტომბრიდან მოყოლებული ასრულებს ტუნისის მეშვიდე პრეზიდენტის მოვალეობას. იგი იყო ტუნისის კონსტიტუციური სამართლის ასოციაციის პრეზიდენტი 1995 წლიდან 2019 წლამდე.

1980-იანი წლებიდან სხვადასხვა იურიდიულ და აკადემიურ პოზიციებზე მუშაობის შემდეგ, საიდი 2019 წლის საპრეზიდენტო არჩევნებში მონაწილეობდა როგორც დამოუკიდებელი სოციალ-კონსერვატორი, რომელსაც მხარს უჭერდა ტუნისის აღორძინების პარტია და სხვა პოლიტიკური სპექტრის წარმომადგენლები. მინიმალური საარჩევნო კამპანიით, საიდი ცდილობდა მოეზიდა ახალგაზრდა ამომრჩევლები და პირობა დადო, რომ შეებრძლებოდა კორუფციას და რეფორმირებას ჩაუტარებდა საარჩევნო სისტემას. მან გაიმარჯვა არჩევნების მეორე ტურში ხმების 72.71 %-ით, დაამარცხა ნაბილ კაროუი და ფიცი დადო როგორც პრეზიდენტმა 2019 წლის 23 ოქტომბერს.

2021 წლის იანვარში დაიწყო პროტესტები სავარაუდოდ პოლიციის სისასტიკის, ეკონომიკური სიძნელეებისა და COVID-19 პანდემიის საპასუხოდ. 2021 წლის 25 ივლისს საიდმა დაითხოვა პარლამენტი და პრემიერ-მინისტრი ჰიშემ მეშიჩი, რითაც განახორციელა წარმატებული თვითგადატრიალება. მას შემდეგ, საიდი ზედამხედველობდა სასამართლოს დათხოვნას და პოლიტიკოსების დაკავებას. იგი დეკრეტით მართავდა ქვეყანას, სანამ არ მოახერხა ახალი კონსტიტუციის მიღება, რომელმაც მას მეტი უფლებამოსილება მიანიჭა და მოულოდნელი საკანონმდებლო არჩევნები გამოაცხადა. 2024 წლის 6 ოქტომბერს იგი ხელახლა აირჩიეს პრეზიდენტად მეორე ვადით პირველივე ტურში არჩევნებში რეკორდულად დაბალი მონაწილეობის ფონზე.

## რესურსები ინტერნეტში
*

## სქოლიო
კატეგორია:ტუნისელი პოლიტიკოსები
კატეგორია:ტუნისის პრეზიდენტები
კატეგორია:ცოცხალი ადამიანები
ნანგოლო მბუმბა

**ნანგოლო მბუმბა** (, დაბადების სახელი და გვარი — **ჰეინრიხ კლაინ ნანგოლო**, ; დ. 15 აგვისტო, 1941, ოვამბოლენდი, სამხრეთ-დასავლეთ აფრიკა) — ნამიბიელი პოლიტიკოსი და სახელმწიფო მოღვაწე. ნამიბიის ვიცე პრეზიდენტი (2018-2024); ნამიბიის პრეზიდენტი (2024-2025). SWAPO-ს წევრი, გენერალური მდივანი (2012-2017).

## ბიოგრაფია
1971 წელს დაამთავრა სამხრეთ კონექტიკუტის სახელმწიფო უნივერსიტეტი, ხოლო 1973 წელს კონექტიკუტის უნივერსიტეტი. შემდეგ ასწავლიდა ნიუ-იორკში ჰარლემის მოსამზადებელ სკოლაში. 1978 წელს დაბრუნდა ნამიბიაში.

ეკავა არაერთი საპასუხისმგებლო თანამდებობა. 1985-1987 წლებში მუშაობდა განათლებისა და კულტურის მინისტრის მოადგილედ. ის იყო SWAPO-ს თავმჯდომარის სემ ნუჯომას პირადი მდივანი.

1993 წლიდან ნამიბიის ეროვნული ასამბლეის წევრია. პარალელურად ხელმძღვანელობდა რამდენიმე სამინისტროს, მათ შორის სოფლის მეურნეობის, წყლის რესურსების და სოფლის განვითარების სამინისტროს (1993-1996), ფინანსთა სამინისტროს (1996-2003), ინფორმაციისა და მაუწყებლობის სამინისტროს (2003-2005), განათლების სამინისტროს (2005-2010) და უშიშროების სამინისტროს (2001).

2018 წლის 8 თებერვალს ნამიბიის პირველმა ვიცე-პრეზიდენტმა ნიკეი აიამბომ ავადმყოფობის გამო თანამდებობა დატოვა, მისი პოსტი კი ნანგოლო მბუმბამ დაიკავა. 2024 წლის 25 იანვარს, ჰაგე გეინგობის ავადმყოფობის გამო, იგი გახდა ქვეყნის პრეზიდენტის მოვალეობის შემსრულებელი, ხოლო 4 თებერვალს, გეინგობის გარდაცვალების შემდეგ, არჩეულ იქნა ნამიბიის ახალ პრეზიდენტად.

## რესურსები ინტერნეტში
* Namibia: Interview with Nangolo Mbumba

## სქოლიო
კატეგორია:დაბადებული 1941
კატეგორია:დაბადებული 15 აგვისტო
კატეგორია:ნამიბიის პრეზიდენტები
კატეგორია:ნამიბიის ვიცე-პრეზიდენტები
კატეგორია:ცოცხალი ადამიანები
ტაორმინა

**ტაორმინა** (, ), ძვ. *ტავრომენი* (, ) — კომუნა იტალიაში,  სიცილიის აღმოსავლეთ სანაპიროზე, ტაუროს მთის (Monte Tauro) ფერდობზე, ზღვის დონიდან 206 მ სიმაღლეზე, მესინასა და კატანიას შორის.

მოსახლეობა — 10 471 კაცი (2023).

ტაორმინა მესინის პროვინციის ადმინისტრაციული ცენტრის დაქვემდებარებაშია. ახლოს არის კუნძული იზოლა-ბელა და ვულკანი ეტნა.

2017 წლის 26-27 მაისს მსაპინძლობდა დიდი შვიდიანის სამიტს.

## რესურსები ინტერნეტში
*  

## სქოლიო
კატეგორია:მესინის პროვინციის კომუნები
სარიკის მუნიციპალიტეტი

**სარიკის მუნიციპალიტეტი** () ― მუნიციპალიტეტი სონორის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 2 058 ადამიანს შეადგენს, რაც 2010 წლის მაჩვენებელთან შედარებით 23.9%-ით ნაკლებია. მუნიციპალიტეტის ფართობია 1353.6 კმ². მოსახლეობის სიმჭიდროვეა 1.5 ადამიანი კმ²-ზე. ტერიტორია შტატის შემადგენლობაში 1862 წლის 3 დეკემბერს შევიდა. მუნიციპალიტეტის ადმინისტრაციული ცენტრია სარიკი.

## იხილეთ აგრეთვე
*სონორის მუნიციპალიტეტები

## სქოლიო
კატეგორია:სონორის მუნიციპალიტეტები
ტრინჩერასის მუნიციპალიტეტი

**ტრინჩერასის მუნიციპალიტეტი** () ― მუნიციპალიტეტი სონორის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 1 381 ადამიანს შეადგენს, რაც 2010 წლის მაჩვენებელთან შედარებით 20.2%-ით ნაკლებია. მუნიციპალიტეტის ფართობია 3 010.4 კმ². მოსახლეობის სიმჭიდროვეა ადამიანი 0.5 კმ²-ზე. ტერიტორია შტატის შემადგენლობაში 1916 წლის 28 აპრილს შევიდა. მუნიციპალიტეტის ადმინისტრაციული ცენტრია ტრინჩერასი.

## იხილეთ აგრეთვე
*სონორის მუნიციპალიტეტები

## სქოლიო
კატეგორია:სონორის მუნიციპალიტეტები
აკაკოიაგვის მუნიციპალიტეტი

**აკაკოიაგვის მუნიციპალიტეტი** () ― მუნიციპალიტეტი ჩიაპასის შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 17 994 ადამიანს შეადგენს, რაც 2010 წლის მაჩვენებელთან შედარებით 7%-ით მეტია. მუნიციპალიტეტის ფართობია 248.92 კმ². მოსახლეობის სიმჭიდროვეა 72.3 ადამიანი კმ²-ზე. ტერიტორია ჩიაპასის შტატის შემადგენლობაში 1882 წლის 11 დეკემბერს შევიდა. მუნიციპალიტეტის ადმინისტრაციული ცენტრია აკაკოიაგვა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 07001.

## იხილეთ აგრეთვე
*ჩიაპასის მუნიციპალიტეტები

## სქოლიო
კატეგორია:ჩიაპასის მუნიციპალიტეტები
ამატენანგო-დე-ლა-ფრონტერა

**ამატენანგო-დე-ლა-ფრონტერის მუნიციპალიტეტი** () ― მუნიციპალიტეტი ჩიაპასის შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 31 735 ადამიანს შეადგენს, რაც 2010 წლის მაჩვენებელთან შედარებით 7.4%-ით მეტია. მუნიციპალიტეტის ფართობია 254.46 კმ². მოსახლეობის სიმჭიდროვეა 124.7 ადამიანი კმ²-ზე. ტერიტორია ჩიაპასის შტატის შემადგენლობაში 1884 წლის 16 აგვისტოს შევიდა. მუნიციპალიტეტის ადმინისტრაციული ცენტრია ამატენანგო-დე-ლა-ფრონტერა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 07006.

## იხილეთ აგრეთვე
*ჩიაპასის მუნიციპალიტეტები

## სქოლიო
კატეგორია:ჩიაპასის მუნიციპალიტეტები
კიმ ჰიოიონი

მინი|ჰიოიონი 2023 წელს|406x406პქ
**კიმ ჰიოიონი** (კორ. **김효연**; 22 სექტემბერი, 1989) — პროფესიონალურად ცნობილი როგორც ჰიოიონი ან **DJ Hyo**. სამხრეთ კორეელი მომღერალი, მოცეკვავე და დიჯეი. დებიუტი შეასრულა როგორც გოგონათა ჯგუფ Girls' Generation-ის წევრმა, 2007 წლის აგვისტოში, რომელიც გახდა ერთ-ერთი ყველაზე გაყიდვადი შემსრულებელი სამხრეთ კორეაში და ერთ-ერთი ყველაზე ცნობილი K-pop ჯგუფი მსოფლიოში. მას შემდეგ მონაწილეობდა SM Entertainment-ის სხვა პროექტებში, მათ შორის ''Girls' Generation-Oh!* და *Got the Beat*. ჰიოიონმა ასევე გამოუშვა სოლო სინგლები: *"Mystery"* (2016) და *"Wannabe"* (2017) სანამ შედგებოდა მისი სოლო დებიუტი, როგორც *HYO*. *HYO*-მ სინგლი **"Sober"** 2018 წელს გამოუშვა. სამხრეთ კორეის ტელევიზიაში, ჰიოიონი იყო მთავარი მსახიობი სერიალებში: *"Invincible Youth 2"* (2011-2012), *"Attraction TV"*: სეზონი 2 (2017), *"My English Puberty"* (2017-2018), *"Where Is Mr. Kim"* სეზონი 2 (2018), *"Secret Unnie"* (2018). მოგვიანებით, კიმს ჰქონდა საკუთარი რეალითი შოუ *"Hyoyeon's One Million Likes"* (2015) და *"Hyoyeon's 10 Million Likes"'' (2016). 

ჰიოიონი დაიბადა ინჩონში, სამხრეთ კორეაში 1989 წლის 22 სექტემბერს.  გაიზარდა მშობლებთან და მის უმცროს ძმასთან, კიმ მინ-გუსთან ერთად. ჰიოიონმა ცეკვის სწავლა დაწყებით სკოლაში დაიწყო. ისწავლა ჰიპ-ჰოპი, ჯაზი და ლათინური ცეკვა. 1999 წელს კი ჩაირიცხა Winners' Dance School-ში, ცნობილ ცეკვის სკოლაში, სამხრეთ კორეაში. სკოლაში მან გაიცნო Miss A-ის მინი, რომელთან ერთადაც მან შექმნა ცეკვის გუნდი *"Little Winners"* (**리틀위너스**). დუეტმა სხვადასხვა შოუ-ქეისში იმღერა და 2004 წელს *HipHoper.com*-ის ყურადღებაც მიიპყრო.

ჰიოიონი 11 წლის ასაკში შეუერთდა SM Entertainment-ს, *SM 2000 Casting* სისტემის მეშვეობით. მან თქვა, რომ აუდიცია იმიტომ გაიარა, რომ დედამისმა *SM*-ში H.O.T-ის სანახავად მიიყვანა. 2004 წელს, Super Junior-ის შივონთან ერთად,  პეკინში ჩინური ენის შესასწავლად გაიგზავნა. ჰიოიონმა მიიღო ცეკვის ინსტრუქციები *Electric Boogaloos*-ისა  და საუკეთესო ქორეოგრაფებისგან, როგორებიცაა: კიმ ჰიერანგი, *Poppin Seen*, კვანგ ჰუ (*Crazy Monkey*), *Poppin DS*, კვონ სოკჯინი (*Locking Khan*) და *Black Beat*-ის შიმ ჯევონი. კიმმა ასევე იმუშავა ჯასტინ თიმბერლეიქის ერთ-ერთ ქორეოგრაფთან და რამდენიმე უცხოელ მასწავლებელთან. Girls' Generation-ის დებიუტის წინ,  მუშაობდა ჯანეტ ჯექსონის ქორეოგრაფთან და იყო BoA-ს სილუეტური მოცეკვავე *M.net KM* მუსიკალურ ფესტივალზე, 2005 წელს. 2007 წელს, მან ჯევონთან ერთად საცეკვაო კოლაბორაციაში *"Anonymous"* შეასრულა. ჰიოიონი ასევე შეარჩიეს როგორც კორეის No1 აიდოლ მოცეკვავე *Star News*-ში.
## იხილეთ აგრეთვე
Girls' Generation
## რესურსები ინტერნეტში
* DJ HYO: Girl of the EDM Generation
* Happy birthday, Hyoyeon. We look back at the Girls' Generation star's life and achievements
* 소녀시대 댄스퀸 효연 "초등학교 때 힙합스쿨 다녀
* K-Pop Now!: The Korean Music Revolution

კატეგორია: დაბადებული 1989
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები
აივორ ნოველო

**აივორ ნოველო** (; დ. 15 იანვარი, 1893,კარდიფი, უელსი - გ. 6 მარტი, 1951, უესტმინსტერი, ინგლისი) — უელსელი მსახიობი, დრამატურგი, მომღერალი და კომპოზიტორი, რომელიც XX საუკუნის პირველი ნახევრის ერთ-ერთი ყველაზე პოპულარული ბრიტანელი მომღერალი გახდა.

## ბიოგრაფია
ნოველო დაიბადა მუსიკალურ ოჯახში და მან პირველ წარმატებას მიაღწია როგორც სიმღერების ავტორმა. მისი პირველი დიდი ჰიტი „Keep the Home Fires Burning“ (1914), ძალიან პოპულარული იყო პირველი მსოფლიო ომის დროს. მისი 1917 წლის შოუ, „Theodore & Co“, ომის დროს წარმატებული იყო. ომის შემდეგ ნოველომ რამდენიმე წარმატებულ მუსიკალურ კომედიაში შეიტანა თავისი წვლილი და შედეგად, დაევალა პარტიტურების დაწერა სრული შოუებისთვის. ის წერდა თავის მიუზიკლებს ოპერეტის სტილში და ხშირად ქმნიდა თავის მუსიკას კრისტოფერ ჰასალის ლიბრეტოებზე.

1920-იან წლებში მან მსახიობობა დაიწყო: ჯერ ბრიტანულ ფილმებში, შემდეგ კი სცენაზე. ორივეგან მნიშვნელოვან წარმატებას მიაღწია. მან ითამაშა ალფრედ ჰიჩკოკის ორ მუნჯ ფილმში, „მდგმური“ („The Lodger“, 1927)
და „მცდარ გზაზე“ („Downhill“, 1927). ნოველო მცირე ხნით გაემგზავრა ჰოლივუდში, მაგრამ მალევე დაბრუნდა ბრიტანეთში, სადაც მან უფრო მეტი წარმატება მიაღწია, განსაკუთრებით სცენაზე, გამოჩნდა მის მდიდრულ მიუზიკლებში.

1930-იანი წლებიდან ის ხშირად გამოდიოდა ზენა დერთან ერთად, წერდა ნაწილებს მისთვის თავის ნამუშევრებში. მან განაგრძო კინოსთვის წერა, მაგრამ შემდგომ კარიერაში მას ყველაზე დიდი წარმატება სასცენო მიუზიკლებში ჰქონდა.

ნოველო მოულოდნელად გარდაიცვალა კორონარული თრომბოზით 58 წლის ასაკში.

1955 წელს ბრიტანეთის კომპოზიტორთა და ავტორთა აკადემიამ დააწესა აივორ ნაველოს პრემია, რომელიც გადაეცემა ბრიტანელ კომპოზიტორებსა და სიმღერების ავტორებს, ასევე გამოჩენილ საერთაშორისო მუსიკის ავტორს. 

## რესურსები ინტერნეტში
*აივორ ნოველოს შოუ

## სქოლიო
კატეგორია:დაბადებული 15 იანვარი
კატეგორია:დაბადებული 1893
კატეგორია:გარდაცვლილი 6 მარტი
კატეგორია:გარდაცვლილი 1951
კატეგორია:ბრიტანელი მამაკაცი კინომსახიობები
კატეგორია:XX საუკუნის მსახიობები
კატეგორია:ბრიტანელი დრამატურგები
კატეგორია:ბრიტანელი მომღერლები
კატეგორია:ბრიტანელი კომპოზიტორები
კატეგორია:მსახიობები ანბანის მიხედვით
დერეჯიქი (ჩამლიჰემშინის რაიონი)

**დერეჯიქი** () — სოფელი ჩამლიჰემშინის რაიონში, რიზეს პროვინცია, თურქეთი. მდებარეობს რიზედან 62 კილომეტრში, ხოლო რაიონის ცენტრ ჩამლიჰემშინიდან 9 კილომეტრში. 

## ისტორია
სოფლის ძველი სახელია ლაზური წარმოშობის **კოკოვათი**. თავდაპირველად ჩაირდუზუს სოფლის უბანი იყო, 2022 წლის თებერვალში ჩატარებული რეფერენდუმის შედეგად ჩაირდუზუსგან გამოეყო და სოფლის სტატუსი მიიღო. ამ სოფელს ეკუთვნის ჩემრონას უბანი.

## სქოლიო
კატეგორია:ჩამლიჰემშინის რაიონის სოფლები
კატეგორია:ლაზური დასახლებები თურქეთში
აბელია-დე-ლა-კონკა

**აბელია-დე-ლა-კონკა** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ლერიდის პროვინციის პალიარს-ჟუსის კომარკის შემადგენლობაში.  ფართობი — 78,30 კმ². მოსახლეობა — 183 კაცი (2020 წ.).

## იხილეთ აგრეთვე
* ლერიდის მუნიციპალიტეტები

## რესურსები ინტერნეტში
* აბელია-დე-ლა-კონკის მუნიციპალიტეტის ოფიციალური საიტი 

## სქოლიო
კატეგორია:ლერიდის მუნიციპალიტეტები
ჩოი სუ-იონგი

მინი|ჩოი სუიონგი|404x404პქ
**ჩოი სუ-იონგი** (კორ. **최수영**; დაბ. 10 თებერვალი, 1990) — ცნობილი როგორც სუ-იონგი, სამხრეთ კორეელი მომღერალი, მსახიობი და სიმღერების ავტორი. 2002 წელს იაპონიაში იყო კორეულ-იაპონური მუსიკალური დუეტის, *Route 0*-ის წევრი. 2004 წელს სამხრეთ კორეაში დაბრუნების შემდეგ, ჩოი საბოლოოდ გახდა გოგონათა ჯგუფ Girls' Generation-ის წევრი 2007 წელს, რომელიც გახდა ერთ-ერთი ყველაზე გაყიდვადი შემსრულებელი სამხრეთ კორეაში და ერთ-ერთი ყველაზე ცნობილი სამხრეთ კორეული გოგონათა ჯგუფი მსოფლიოში. ჯგუფის საქმიანობის გარდა, ჩოიმ ასევე ითამაშა სხვადასხვა სატელევიზიო დრამაში, როგორებიცაა: *"The Third Hospital"* (2012), *"Dating Agency: Cyrano"* (2013), *"My Spring Days"* (2014), *"Squad 38"* (2016), *"Man in the Kitchen"* (2017-2018), *"Tell Me What You Saw"* (2020), და ბოლო პერიოდში, *"Run On"* (2021), *"So I Married the Anti-fan"* (2021), *"If You Wish Upon Me"* (2022) და *"Not Others"* (2023). 

მიუხედავად იმისა რომ 2017 წლის ოქტომბერში სუიონგმა დატოვა კომპანია SM Entertainment, იგი კვლავ რჩება Girls' Generation-ის წევრად. სუიონგი შეუერთდა *Echo Global Group*-ს და გამოუშვა პირველი სოლო სინგლი *"Winter Breath"* 2018 წელს, სანამ, 2019 წელს გადავიდოდა *Saram Entertainment*-ში. 2024 წლის ოქტომბერში ჩოიმ იაპონიაში სოლო დებიუტი შეასრულა, EP-ით, *"Unstoppable"* იაპონური ლეიბლის, *Avex Trax*-ის ქვეშ. 

ჩოი დაიბადა 1990 წლის 10 თებერვალს, გუანგჯუში, კეონგის პროვინციაში, სამხრეთ კორეა. არის ჩოი სუჯინის უმცროსი და, რომელიც მუსიკალური თეატრის მსახიობია. სუიონგმა 2009 წელს დაამთავრა ჯონგშინის ქალთა საშუალო სკოლა. მან მიიღო კინოსამეცნიერო განათლება და დაამთავრა ჩუნგ-ანგის უნივერსიტეტი 2016 წლის თებერვალში, რომლის დასრულების ცერემონიაზე მიიღო ჯილდო. მისი კოლეგა, Girls' Generation-ის წევრი, კვონ იური, იმავე უნივერსიტეტში სწავლობდა.

ჩოი თავდაპირველად აღმოაჩინეს SM Entertainment-ის ღია აუდიციის საშუალებით, როდესაც ის მეხუთე კლასში იყო. მოგვიანებით, 2002 წელს, პირველ ადგილზე გავიდა კორეა-იაპონიის ულტრა აიდოლ-დუო აუდიციაზე და იაპონიაში დებიუტი შეასრულა როგორც *Route 0*-ის წევრი. დუეტმა 2003 წელს, დაშლის წინ, სამი სინგლი გამოუშვა. გოგონა დაბრუნდა SM Entertainment-ში და საბოლოოდ დადებიუტდა სამხრეთ კორეაში, როგორც გოგონათა ჯგუფის, Girls' Generation წევრი, 2007 წლის აგვისტოში. Girls' Generation-მა მნიშვნელოვანი პოპულარობა მოიპოვა 2009 წელს ჰიტ-სინგლის *"Gee"*-ის გამოცემით.

## იხილეთ აგრეთვე
Girls' Generation

## რესურსები ინტერნეტში
* 【SooYoung】ついに本日10月23日(水)に日本ソロデビューシングルリード曲「Unstoppable」を全世界先行配信開始！【輝きは、止められない。】 | ニュース
* K-Pop Now!: The Korean Music Revolution]
* SNSD's Sooyoung and her sister love the same man on a TV series
* 고교 졸업' 소녀시대의 윤아-수영, "3월부터 캠퍼스에서 만나요
* Stars get B.A. degrees from ChungAng Univ
* 수영 "4일간 SM직원 4명에게 길거리캐스팅 됐다
კატეგორია: დაბადებული 1990
კატეგორია: 2007 წელი მუსიკაში
კატეგორია: კორეული მუსიკა
კატეგორია: სამხრეთკორეული მუსიკალური ჯგუფები
კატეგორია: კორეელი მუსიკოსები
კატეგორია: ქალი მომღერლები
კატეგორია: 2010-იანი წლები მუსიკაში
კატეგორია: 2000-იანი წლების მუსიკალური ჯგუფები
კატეგორია:ცოცხალი ადამიანები
G7-ის 46-ე სამიტი

**G7-ის 46-ე სამიტი**, *დიდი შვიდიანის ორმოცდამეექვსე სამიტი* () — შვიდი უდიდესი ინდუსტრიული სახელმწიფოს არაოფიციალური შეხვედრა. თავდაპირველად დაგეგმილი იყო 2020 წლის 10-12 ივნისს, აშშ-ის ქალაქ კემპ-დევიდში. თუმცა, სამიტი ჩაიშალა COVID-19-ის პანდემიის გამო. 2012 წელს კემპ-დევიდში გაიმართა G8-ის 38-ე სამიტი.

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს) და რუსეთი (1997 წლიდან 2014 წლის მარტამდე). როდესაც შვიდმა დამფუძნებელმა ქვეყანამ გადაწყვიტა მე-40 სამიტის ჩატარება რუსეთის გარეშე, მაშინ ის გახდა „დიდი შვიდეულის მე-40 სამიტი“. ეს და მომდევნო სამიტები, არ იყო თავდაპირველად ჩაფიქრებული, როგორც მისი უფრო ფართო საერთაშორისო ინსტიტუტებთან დაკავშირების მცდელობა. აღნიშნული სამიტები მოიტანა აუცილებლობამ, რომელთა ინიციატორები იყვნენ საფრანგეთის პრეზიდენტი — ვალერი ჟისკარ-დ’ესტენი და დასავლეთ გერმანიის კანცლერი — ჰელმუტ შმიდტი. სწორედ მათი ინიციატივით შედგა დიდი ექვსიანის (G6) პირველი არაოფიციალური შეხვედრა 1975 წელს.

## ლიდერები სამიტზე
დიდი შვიდიანის ორმოცდამეექვსე არაოფიციალური სამიტის ძირითადი წევრები იყვნენ:

## სქოლიო
046
კონტემპლაცია

[thumb|[კამპის სამლოცველო ჰელსინკის ცენტრში — საზოგადოებრივი ცენტრი, რომელიც განკუთვნილია კონტემპლაციისთვის.]]
thumb|კონტემპლაცია ბუნებაში
**კონტემპლაცია** — რელიგიურ კონტექსტში, ეს არის პრაქტიკა, რომელიც მიზნად ისახავს ღვთაებრივი არსების უშუალო გაცნობიერებასა და რეალიზაციას, რომელიც ინტელექტს აღემატება და ხშირად ერწყმის ისეთ რელიგიურ პრაქტიკებს, როგორიცაა მედიტაცია ან კონტემპლაციური ლოცვა.

## სქოლიო
,

კატეგორია:ტერმინები
კატეგორია:ლექსიკონი
ბრიარ ნოლეტი

**ბრიარ ენ ნოლეტი** (; დ. 27 დეკემბერი, 1998) — კანადელები მოცეკვავე და მსახიობი, რომელიც ცნობილია რიშელის როლით საოჯახო სერიალში „The Next Step“. 2019 წელს მან მონაწილეობა მიიღო „World of Dance“-ის მესამე სეზონში. მან განასახიერა სალომე, ჰეროდე ანტიპას დედინაცვალი, „The Chosen“-ის მე-4 სეზონში.

## კარიერა 
ნოლეტმა ცეკვა დაიწყო შვიდი წლის ასაკში, და იზრდებოდა, ის მონაწილეობდა ცეკვის შეჯიბრებებში კანადაში. როგორც „The Next Step“ ფრენჩაიზის ნაწილი, ნოლეტმა გასტროლები გამართა კანადაში, ავსტრალიაში და გაერთიანებულ სამეფოში.

2017 წელს ნოლეტმა გაიარა NBC საცეკვაო სერიალის „World of Dance“-ის პირველი სეზონის აუდიცია, მაგრამ შემდგომ აღარ გაგრძელებულა. შემდეგ, 2019 წელს, იგი დაბრუნდა *ცეკვის სამყაროს* მესამე სეზონში. მეხუთე ადგილზე გასვლის შემდეგ, „World of Dance“ მოსამართლემ ჯენიფერ ლოპესმა მიიწვია ნოლეტი, რათა გამოსულიყო „It's My Party Tour“-ზე. ანდრე ჰერეფორდმა ნოლეს აღწერა, როგორც „სიკვდილის მომგვრელი, უკუღმა დარტყმა“.

2024 წელს მან მიიღო აუდიენცია „Canada's Got Talent“-ის მეოთხე სეზონზე.

## პირადი ცხოვრება 
ნოლეტი ადრე ძალიან საჯარო ურთიერთობაში იყო მის „The Next Step“-ის კოლეგასთან მაილს ერლიკთან 2014 წლიდან 2022 წლამდე. მათი დაშლის მიზეზი უცნობია და ბრაიარიც და მაილსიც ამ საკითხზე დაბალ პროფილს ინარჩუნებდნენ. 2022 წლის ოქტომბერში მან ინსტაგრამის საშუალებით გამოაცხადა ახალი ურთიერთობა ტორონტოში ბიზნესმენ კოლინ მაკლეოდთან.

„ცეკვის სამყაროში“ მონაწილეობისას ნოლეტმა გამოავლინა, რომ კრუნჩხვები 16 წლის ასაკში დაიწყო. მაგრამ ტორონტოში ნევროლოგთან ვიზიტის შემდეგ მას 19 წლის ასაკში დაუსვეს ეპილეფსია.

## რესურსები ინტერნეტში 
*
*
*
*

## სქოლიო 
კატეგორია:დაბადებული 27 დეკემბერი
კატეგორია:დაბადებული 1998
კატეგორია:კანადელი ქალი ტელემსახიობები
კატეგორია:კანადელი ქალი კინომსახიობები
კატეგორია:XXI საუკუნის კანადელი ქალი მსახიობები
კატეგორია:ცოცხალი ადამიანები
Airbus A321neo

**Airbus A321neo** — Airbus-ის მიერ შექმნილი ვიწროფიუზელაჟიანი თვითმფრინავი. A321neo (neo არის „new engine option“-ის ანუ „ძრავის ახალი ვარიანტი“ აკრონიმი) შემუშავებულია Airbus A321-ისა და Airbus A320neo-ს ოჯახის ბაზაზე. ეს არის Airbus-ის A320 სერიის ყველაზე გრძელი კორპუსის მქონე თვითმფრინავი და A321-ის უახლესი ვერსია, რომლის თავდაპირველი ვერსია A321ceo  1994 წელს ავიაკომპანია Lufthansa-ს მიერ შევიდა ექსპლუატაციაში. ჩვეულებრივ, ორკლასიან კონფიგურაციაში მას 180-დან 220-მდე სამგზავრო ადგილი აქვს, ხოლო მაღალი სიმჭიდროვის განლაგებით კი ტევადობა - 244 ადგილამდე იზრდება.

2010 წლის დეკემბერში Airbus-მა A321neo-ს წარმოების დაწყების შესახებ განაცხადა, როგორც A321ceo-ს გაუმჯობესებული ვარიანტი და მისი შემცვლელი. სტანდარტულად, ახალი ძრავებითა და შარკლეტებით აღჭურვილ A321neo-ს აქვს ყველაზე გრძელი კორპუსი Airbus-ის მიერ წარმოებულ სხვა ვიწროფიუზელაჟიან კომერციული დანიშნულების ავიალაინერს შორის. თვითმფრინავი აღჭურვილია CFM International LEAP-1A ან Pratt & Whitney PW1100G-JM ძრავებით, რაც Airbus-ის განცხადებით ერთ მგზავრზე საწვავის 20%-მდე ეკონომიას იძლევა და მას 500 საზღვაო მილით (930 კმ) მეტ მანძილზე ან 2 ტონით უფრო მეტი დატვირთვით შეუძლია ფრენა. Boeing-მა თავისი კონკურენტი ვიწროფიუზელაჟიანი 737 MAX-ის ახალი თაობის წარდგენა, A321neo-მდე ცხრა დღით ადრე გააკეთა.

A321neo-ს წარმოება 2016 წელს დაიწყო, რომლის საბოლოო აწყობა გერმანიის ქალაქ ჰამბურგში მიმდინარეობს. 2017 წლის 31 მაისს თვითმფრინავი ექსპლუატაციაში შევიდა და Virgin America-მ პირველი კომერციული ფრენა განახორციელა. 2025 წლის იანვრის მდგომარეობით, 88 დასახელებული დამკვეთისგან სულ შეკვეთილი იყო 6829 A321neo თვითმფრინავი, საიდანაც 1620 თვითმფრინავი უკვე მიწოდებულია.

## სქოლიო
კატეგორია:Airbus-ის თვითმფრინავები
კატეგორია:Airbus A320-ის ოჯახი
სომხეთის შეიარაღებული ძალები

**სომხეთის რესპუბლიკის შეიარაღებული ძალები** (სომხურად: Հայաստանի Հանրապետության զինված ուժեր – Hayastani Hanrapetut’yan zinvats uzher, შემოკლებით ՀՀ ԶՈՒ, HH ZU), ზოგჯერ ასევე მოიხსენიება როგორც **სომხეთის არმია** (სომხურად: հայկական բանակ – haykakan banak), წარმოადგენს სომხეთის ეროვნული სამხედრო ძალებს.

შეიარაღებული ძალები შედგება რამდენიმე ქვედანაყოფისგან, რომლებიც მოქმედებენ სომხეთის შეიარაღებული ძალების გენერალური შტაბის ხელმძღვანელობით, და ორ ძირითად დარგად იყოფა:

*სახმელეთო ძალები

*საჰაერო ძალები

მიუხედავად იმისა, რომ შეიარაღებული ძალების ფორმირებაში გარკვეული წვლილი მიუძღვის სომხეთის ტერიტორიაზე განლაგებულ ყოფილი საბჭოთა არმიის ნაწილებს (ძირითადად მეშვიდე გვარდიის არმია სამხარავკასიური სამხედრო ოლქიდან), სომხეთის სამხედრო ძალების ისტორია უკავშირდება პირველი რესპუბლიკის (1918 წ.) შექმნას.

როგორც ზღვაზე გასასვლელის არმქონე ქვეყანა, სომხეთს არ აქვს საზღვაო ძალები.

## სამხედრო ხელმძღვანელობა
შეიარაღებული ძალების უმაღლესი მთავარსარდალი არის სომხეთის პრეზიდენტი — ვაჰაგნ ხაჩატურიანი.

თავდაცვის პოლიტიკურ ძალებს ხელმძღვანელბს სომხეთის თავდაცვის სამინისტრო, რომლის მოქმედი მინისტრია სურენ პაპიკიანი.

სამხედრო ხელმძღვანელობა გენერალურ შტაბს ეკუთვნის, რომლის უფროსია გენერალ-მაიორი ედუარდ ასრიანი.

## სასაზღვრო უსაფრთხოება
სასაზღვრო დაცვა, რომელიც თავდაცვის სამინისტროს დაქვემდებარებაში იყო 2001 წლამდე,, დღეს იცავს სომხეთის საზღვრებს საქართველოსა და აზერბაიჯანთან.
რუსეთის შეიარაღებული ძალები კვლავ განაგრძობენ საზღვრების დაცვას თურქეთსა და ირანთან.

## საერთაშორისო თანამშრომლობა
სომხეთი 2002 წლიდან არის კოლექტიური უსაფრთხოების ხელშეკრულების ორგანიზაციის (CSTO) წევრი.
ასევე, 2015 წლის 27 ნოემბერს, სომხეთმა ხელი მოაწერა სამხედრო თანამშრომლობის გეგმას ლიბანთან.

## ისტორია 
### ადრეული სომხური არმია 
სომხური სამხედრო კორპუსი შეიქმნა ოსმალეთის წინააღმდეგ საბრძოლველად სომხურ-თურქული ომის დროს 1918 წლის დასაწყისში. ბათუმის ხელშეკრულების (4 ივნისი, 1918) საფუძველზე, ოსმალეთის იმპერიამ სომხური არმიის დიდი ნაწილი დააკომპლექტა. 
რუსეთის იმპერიული არმიის რიგებში მსახურობიდან დაბრუნებული ეთნიკურად სომეხი ჯარისკაცები და მოხალისეები, რომლებიც მოგვიანებით გახდნენ პირველი სომხეთის რესპუბლიკის არმიის ბირთვი.

[left|thumb|[სომხური ფედაიების ჯგუფი, რომელიც იბრძოდა სომხური რევოლუციური ფედერაციის დროშის ქვეშ, დაახლ. 1890-იან წლებში]]

### საბჭოთა პერიოდი 
მეშვიდე გვარდიის არმია განთავსებული იყო ერევანში 1946 წლიდან 1992 წლამდე. 1980-იანი წლების ბოლოს არმიის სტრუქტურა მოიცავდა შემდეგ ქვედანაყოფებს:

გენერალური სამმართველო — ერევანი

15-ე მოტორიზებული ქვეითი დივიზია — კიროვაკანი (დღეს — ვანაძორი)

75-ე მოტორიზებული ქვეითი დივიზია — ნახიჭევანი

127-ე მოტორიზებული ქვეითი დივიზია — ლენინაკანი (დღეს — გიუმრი)

164-ე მოტორიზებული ქვეითი დივიზია — ერევანი

1992 წლის 1 ივნისს, ИТАР-ТАСС-მა გაავრცელა ინფორმაცია, რომ გენერალმა ფიოდორ რეუტმა განაცხადა: მეშვიდე გვარდიის არმიის გარკვეული ნაწილები დაიწყებდნენ სომხეთიდან გამოსვლას 10–15 დღის განმავლობაში. არმია საბოლოოდ დაიშალა იმავე წლის ზაფხულში.

სომხეთში განლაგებული საბჭოთა საჰაერო თავდაცვის ძალები შედგებოდნენ მე-14 საჰაერო თავდაცვის კორპუსისგან, რომელიც იყო მე-19 ცალკეული საჰაერო თავდაცვის არმიის ნაწილი.

## სქოლიო
კატეგორია:სომხეთის შეიარაღებული ძალები
სომხური საეკლესიო არქიტექტურა

[thumb|293x293px|[რიფსიმეს ეკლესია, 618 წ., მნიშვნელოვანი ადრეული ეკლესია]]
**სომხური საეკლესიო არქიტექტურა** — არქიტექტურული სტილი, რომელიც ჩამოყალიბდა სომხური ეკლესიების მშენებლობის პროცესში, ქრისტიანობის აპოსტოლური ხანის შემდეგ, სომხეთის მთიანეთზე ჯერ კიდევ I საუკუნეში. აღნიშნული სტილი განვითარდა ბოლო 1900 წლის განმავლობაში.

პროფესორ დიკრან კუიმჯიანის (Ph.D. სომხური კვლევების მიმართულებით, კოლუმბიის უნივერსიტეტი) თქმით, სომხური ეკლესიური არქიტექტურის უნიკალური ეროვნული სტილი ჩამოყალიბდა VI საუკუნის ბოლოს ან VII საუკუნის დასაწყისში. სავარაუდოდ, სწორედ სომხურმა არქიტექტურულმა სტილმა შეიძინა პირველი ეროვნული ხასიათი ქრისტიანულ არქიტექტურაში — ბევრად უფრო ადრე, ვიდრე ჩამოყალიბდებოდა ბიზანტიური, რომანული, გოთიკური, ან ნაკლებად ცნობილი ეთიოპიური, სკანდინავიური და სლავური სტილები.

## ხასიათი 
ქრისტიანობის ოფიციალურ რელიგიად გამოცხადებამ სომხეთში,  300 წელს, მნიშვნელოვანი წინსვლა გამოიწვია სომხური არქიტექტურის განვითარებაში. პირველი სომხური ეკლესიები აშენდა წმინდა გრიგოლ განმანათლებლის ბრძანებით და ხშირად მდებარეობდა წარმართული ტაძრების ადგილას — და ზოგჯერ ისინი ბაძავდნენ წინაქრისტიანული სომხური არქიტექტურის ელემენტებს.

სომხურ ეკლესიებს განსაკუთრებით ახასიათებთ რამდენიმე გამორჩეული მახასიათებელი, რომლებიც საერთო სტილისტურ ნიშნებს ქმნიან:

* წვეტიანი გუმბათები, რომლებიც მოგვაგონებს დიდი არარატის ვულკანურ კონუსს. კონუსური ან ნახევარკონუსური, რადიულად დაყოფილი გუმბათი შენდება ქვის თაღოვან გადახურვაზე და ეყრდნობა ცილინდრულ დრამს (გარე ნაწილში ხშირად მრავალწახნაგოვანი, უმეტესად რვაწახნაგა).
* მთლიან სტრუქტურაში ვერტიკალურობის ხაზგასმა — ეკლესიის სიმაღლე ხშირად აღემატება მის სიგრძეს. 
* ვერტიკალურობის ხაზგასმა ვიწრო და მაღალი ფანჯრებით. 
* ქვის თაღოვანი გადახურვა, თითქმის მთლიანად ქვისგან აშენებული — უმეტესად ვულკანური წარმოშობის ტუფი ან ბაზალტი 
* კომპოზიტური სახურავი, რომელიც შედგება წვრილად გამოთლილი ტუფის კრამიტებისგან. 
* ფრესკები და ჩუქურთმები (თუ არსებობენ) — ჩვეულებრივ მდიდრულად გაფორმებულია, შეიცავს გადახლართულ ვაზის რტოებსა და მცენარეულ ორნამენტებს.
* მაღალი სტრუქტურული თაღების ფართო გამოყენება — როგორც გუმბათის, თაღოვანი ჭერისა და ვერტიკალური კედლების მხარდასაჭერად. * სახურავების გადაკვეთა გუმბათის მხარდასაჭერად — როგორც ბაზილიკაში, ისე ცენტრალურ-გეგმით დაგეგმილ ეკლესიებში. 
* გარე კედლების ქანდაკებითი მორთულობა, მათ შორის ფიგურებისაც.

## ტრადიციული სომხური ეკლესიების კლასიფიკაცია 
ზემოხსენებული საერთო მახასიათებლების ფარგლებში, ცალკეულ სომხურ ეკლესიებს შორის შეინიშნება მნიშვნელოვანი ვარიაციები, რაც დამოკიდებულია კონკრეტულ დროის პერიოდზე, გეოგრაფიულ მდებარეობასა და არქიტექტორის შემოქმედებით ხედვაზე. ტოროს თორამანიანმა, XX საუკუნის დასაწყისში ამ ვარიაციების შესწავლისას, გამოყო შემდეგი კლასიკური სტილები:

## გალერეა

2023.03.26 Sanahin 166.jpg| 
Haghpat monastery 04.JPG| 
ARM Goshavank 5987 Panorama.jpg| 
2014 Prowincja Sjunik, Klasztor Tatew (69).jpg| 
-Հաղարծնի վանք 2.jpg|

## იხილეთ აგრეთვე 
*სომხური არქიტექტურა

## სქოლიო
კატეგორია:სომხეთის არქიტექტურა
კატეგორია:საეკლესიო არქიტექტურა
ცენზურა ბელარუსში

**ცენზურა ბელარუსში**, მიუხედავად იმისა, რომ აკრძალულია ქვეყნის კონსტიტუციით, რამდენიმე კანონით ხორციელდება. მათ შორისაა კანონი, რომლითაც პრეზიდენტის შეურაცხყოფა დასჯადია ხუთ წლამდე პატიმრობით, და კანონი, რომელიც ბელარუსში კრიტიკა უცხოეთში ისჯება ორი წლამდე პატიმრობით.

ბელარუსში პრესის თავისუფლება უკიდურესად შეზღუდულია. სახელმწიფო მედიები არიან პრეზიდენტს დაქვემდებარებულები, ხოლო დამოუკიდებელი მედიები მუდმივად განიცდიან შევიწროებას და ცენზურას. როგორც დამოუკიდებელ, ისე უცხოურ მედიები სისტემატური პოლიტიკური დაშინების ობიექტები არიან მთავრობის მხრიდან, განსაკუთრებით ეკონომიკის გაუარესებისა და ადამიანის უფლებების დარღვევებზე მოხსენებების გამო. ჟურნალისტებზე ძალადობენ და მათ აპატიმრებენ საპროტესტო აქციების გაშუქების და არარეგისტრირებულ მედიებთან მუშაობის გამო. მრავალი ჟურნალისტი იქნა მოკლული საეჭვო გარემოებებში.  ადგილობრივი დამოუკიდებელი მედია საშუალებების უმრავლესობა რეგულარულად მიმართავს თვითცენზურას.

ორგანიზაციის "რეპორტიორები საზღვრების გარეშე" 2010 წლის პრესის თავისუფლების ინდექსში ბელარუსი 178 ქვეყანას შორის 154-ე ადგილზე მოხვდა.  პრესის მიმართ განხორციელებული რეპრესიები აისახა 2011 წლის Freedom House-ის პრესის თავისუფლების ანგარიშში, რომელშიც ბელარუსმა მიიღო 92 ქულა 10-99 სკალაზე (ყველაზე თავისუფალი-ყველაზე ნაკლებად თავისუფალი). ამ მონაცემებით ბელარუსი196 ქვეყანას შორის მე-9 ადგილზე მოხვდა და „არა თავისუფალი" სტატუსი მიენიჭა. 2021 წელს, ლუკაშენკოს რეჟიმის მიერ დამოუკიდებელი მედიის ერთწლიანი პოლიტიკური წმენის შემდეგ, ქვეყანამ პრესის თავისუფლების ინდექსში 158-ე ადგილზე გადაინაცვლა.

## სახელმწიფო კონტროლი მედიაზე
2001 წელს მედიის რეგულირების მიზნით დაარსდა ბელარუსის ინფორმაციის სამინისტრო. მისი ჩატარებული ლიცენზირების და რეგისტრაციის პროცედურები გაუმჭვივრალე და პოლიტიზირებულია. 2009 წლიდან ყველა მედია საშუალება, მათ შორის ვებსაიტები, ვალდებულია დარეგისტრირდეს სამინისტროს რეესტრში, წინააღმდეგ შემთხვევაში, ემუქრება დაბლოკვა. დამოუკიდებელი გამოცემები იძულებულნი გახდნენ, გამოეყენებინათ უცხოური  ინტერნეტ დომენები. გამოცემებს, რომელებიც „საფრთხეს უქმნიან სახელმწიფოს ინტერესებს“ ემუქრებათ აკრედიტაციის შეჩერებისა და დახურვის საფრთხე.

2009 წლის თებერვალში, ხელისუფლებამ დააარსა საზოგადოებრივი კოორდინაციის საბჭო მასობრივი ინფორმაციის სფეროში, რომლის მიზანია სახელმწიფო მართვის ორგანოების, საზოგადოებრივი გაერთიანებებისა და სხვა ორგანიზაციების ურთიერთობის კოორდინაცია, რომლებიც მასობრივი ინფორმაციის სფეროში საქმიანობენ; მასმედიის კანონებისა და საინფორმაციო სფეფროსთან დაკავშირებული კანონმდებლობის მართებული გამოყენების უზრუნველყოფა; საკითხების განხილვა, რომლებიც წარმოიშობა მასობრივი ინფორმაციის კანონის შესახებ განცხადებების საფუძველზე.

2014 წლის დეკემბრიდან, ვებსაიტი, რომელიც 12 თვის განმავლობაში ორი გაფრთხილებას მიიღებს, შეიძლება დაიბლოკოს სასამართლო ბრძანების გარეშე. ამასთანავე, გაფართოვდა მასობრივი მედიის სტატუსი, და შესაბამისად, შინაარსზე პასუხისმგებლობაც, ამ უკანსკნელმა ინტერნეტ-მომხმარებლების კომენტარებიც კი მოიცვა.

2014 წლის აგვისტოში შეიქმნა სახელმწიფო კომისია, რომელიც აფასებს, შეიცავს თუ არა მედია საშუალებები „ ექსტრემისტულ“ მასალებს, რაც აკრძალვას ექვემდებარება 2007 წელს მიღებული ანტი-ექსტრემიზმის კანონით.

## სქოლიო
კატეგორია:ცენზურა ქვეყნების მიხედვით